ক্রোয়েশীয় ফুটবল ফেডারেশন
ক্রোয়েশীয় ফুটবল ফেডারেশন (ক্রোয়েশীয়: Hrvatski nogometni savez, ইংরেজি: Croatian Football Federation; এছাড়াও সংক্ষেপে এইচএনএস এবং সিএফএফ নামে পরিচিত) হচ্ছে ক্রোয়েশিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১২ সালের ১৩ই জুন তারিখে প্রতিষ্ঠিত হয়েছে। এটি প্রতিষ্ঠার ২৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৮১ বছর পর ১৯৯৩ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ক্রোয়েশিয়ার রাজধানী জাগরেবে অবস্থিত। ২০০৯ পর্যন্ত, এইচএনএসের ১,১৮,৩১৬ নিবন্ধিত খেলোয়াড় (যার মধ্যে ৬৫০ পেশাদার) এবং মোট ১,৭৩২ নিবন্ধিত সমিতি ফুটবল এবং ফুটসাল ক্লাব রয়েছে। এই সংস্থাটি ক্রোয়েশিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ক্রোয়েশীয় প্রথম ফুটবল লীগ, ক্রোয়েশীয় দ্বিতীয় ফুটবল লীগ এবং ক্রোয়েশীয় ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে ক্রোয়েশীয় ফুটবল ফেডারেশনের সভাপতির দায়িত্ব পালন করছেন দাভোর শুকার এবং সাধারণ সম্পাদকের দায়িত্ব পালন করছেন মারিয়ান কুস্তিচ।